**Giorgio Estephan** (s. 3. helmikuuta 1997 Edmonton, Alberta, Kanada) on kanadalainen jääkiekkoilija, joka pelaa Tšekin Extraligan HK Hradec Královéssa. Hän on pelipaikaltaan keskushyökkääjä. Estephan laukoo oikealta.

Ura
---

### Seuraura

#### Juniorivuodet

Estephan vietti juniorivuotensa kotikaupungissaan Albertan Edmontonissa. Hän pelasi kauden 2010–2011 SSAC Lionsin U15-joukkueessa. Estephan valittiin kauden päätteeksi AMBHL:n vuoden tulokkaaksi. Kaudella 2011–2012 hän toimi joukkueen kapteenina. Estephan voitti koko AMBHL:n piste-, maali- ja syöttöpörssin tehoilla 43+57=100. Hän voitti kauden päätteeksi sarjan mestaruuden. Estephan valittiin AMBHL:n arvokkaimmaksi pelaajaksi ja parhaaksi hyökkääjäksi.

Lethbridge Hurricanes varasi Estephanin koko WHL:n varaustilaisuuden neljäntenä pelaajana. Hän pelasi kauden 2012–2013 vielä AMHL-juniorisarjaa SSAC Athleticsin U18-joukkueessa. Estephan voitti tehoilla 17+30=47 koko sarjan syöttöpörssin sekä sijoittui pistepörssissä kolmanneksi edellään vain joukkuetoverit Riley Simpson ja Jake DeBrusk. Hänet valittiin kauden päätteeksi AMHL:n ensimmäiseen tähdistökentälliseen. Estephan debytoi kauden aikana myös WHL:ssä, jossa hän pelasi kolme runkosarjaottelua tehden yhden maalin. Kaudella 2013–2014 Estephan pelasi siellä 64 runkosarjaottelua tehopistein 12+12=24. Kaudella 2014–2015 hän oli Hurricanesin kolmanneksi paras pistemies tehoilla 23+28=51.

Buffalo Sabres varasi Estephanin kuudennella kierroksella 152. pelaajana NHL:n varaustilaisuudessa 2015. Kaudella 2015–2016 hän nousi Lehtbridge Hurricanesin WHL-joukkueen varakapteeniksi. Estephan oli joukkueen kolmanneksi paras pistemies tehoilla 30+44=74. WHL-kauden päätyttyä huhtikuussa 2016 Estephan liittyi amatööritryout-sopimuksella AHL-joukkue Rochester Americansin vahvuuteen, jossa hän pelasi kuusi runkosarjaottelua tehden yhden maalin. Kaudella 2016–2017 Estephan oli Hurricanesin toiseksi paras pistemies Tyler Wongin jälkeen tehoilla 35+54=89. Pudotuspeleissä hän jakoi Wongin kanssa joukkueen sisäisen piste-, maali- ja syöttöpörssin voiton tehoilla 11+13=24.

Kaudella 2017–2018 Estephan nousi Lethbridge Hurricanesin WHL-joukkueen kapteeniksi. Tammikuussa 2018 seura kuitenkin kauppasi hänet, maalivahti Stuart Skinnerin ja hyökkääjä Tanner Nagelin Swift Current Broncosiin vaihdossa hyökkääjä Logan Barlageen, maalivahti Logan Flodelliin ja puolustaja Matt Stanleyyn sekä kesän 2020 ensimmäisen ja kolmannen kierroksen varausvuoroihin sekä kesän 2021 ehdolliseen toisen kierroksen varausvuoroon. Toisessa konferenssifinaaliottelussa 21. huhtikuuta 2018 Estephan teki kypärätempun hänen entistä seuraansa Hurricanesia vastaan. Estephanin ensimmäinen maali syntyi ylivoimalla ja kolmas maali ratkaisi Broncosille 4–3-jatkoaikavoiton ajassa 69.41. Hänet valittiin ottelun ykköstähdeksi. Estephan teki WHL:n pudotuspelien aikana kaikkiaan neljä voittomaalia, joista viimeisin syntyi kuudennessa finaaliottelussa 13. toukokuuta 2018 Everett Silvertipsia vastaan. Hänen osumansa jäi Broncosin 3–0-voittoon päättyneen ottelun voittomaaliksi ja se ratkaisi joukkuueelle WHL:n mestaruuden, Ed Chynoweth Cupin. Estephan valittiin ottelun kakkostähdeksi.

#### Ammattilaisura

Koska Estephan ei tehnyt kahden vuoden aikana NHL-sopimusta hänet varanneen Buffalo Sabresin kanssa, hänen pelaajaoikeutensa vapautuivat muille seuroille kesäkuussa 2017. Vuotta myöhemmin heinäkuussa 2018 Estephan teki vuoden mittaisen AHL-sopimuksen Toronto Marliesin kanssa. Samana syksynä hän osallistui myös Toronto Maple Leafsin NHL-harjoitusleirille. Estephan pelasi kaudella 2018–2019 AHL:ssä kolme runkosarjaottelua tehden yhden maalin. Suurimman osan kaudestaan hän pelasi kuitenkin ECHL-joukkue Newfoundland Growlersin vahvuudessa. Estephan oli runkosarjassa joukkueen neljänneksi paras pistemies tehtyään 69 ottelussa tehot 20+33=53. Pudotuspeleissä hän teki 23 ottelussa tehot 9+15=24, joilla Estephan jakoi liigan pistepörssin kolmannen sijan Tulsa Oilersin Alex Dostien ja joukkuetoverinsa Brady Fergusonin kanssa edellään joukkuetoveri Zach O’Brien ja Tulsa Oilersin Stephen Perfetto. Kuudennessa finaaliottelussa 5. kesäkuuta 2019 hän teki kaksi maalia, joista jälkimmäinen jäi Growlersin 4–3-voittoon päättyneen ottelun voittomaaliksi, joka ratkaisi joukkueelle ECHL:n mestaruuden, Kelly Cupin. Estephan sai ottelussa myös syöttöpisteen Josh Kestnerin tekemään maaliin. Hän pelasi kauden aikana myös ECHL:n tähdistöottelussa.

Heinäkuussa 2019 Estephan teki Toronto Marliesin kanssa vuoden mittaisen jatkosopimuksen. Hän osallistui samana syksynä jälleen myös Toronto Maple Leafsin NHL-harjoitusleirille. Estephan pelasi kaudella 2019–2020 kahdeksan AHL-ottelua, mutta suurimman osan kaudestaan hän pelasi kuitenkin jälleen ECHL-joukkue Newfoundland Growlersissa. Estephan oli joukkueen kolmanneksi paras pistemies tehoilla 18+34=52.

Marraskuussa 2020 Estephan teki vuoden mittaisen sopimuksen ECHL-joukkue Kansas City Mavericksin kanssa. Helmikuussa 2021 hän teki kaksisuuntaisen AHL-sopimuksen Stockton Heatin kanssa, jossa Estephan pelasi koronaviruspandeman lyhentämällä kaudella 19 ottelua tehopistein 2+5=7, kunnes huhtikuussa Estephan palasi Mavericksin vahvuuteen.

Kaudeksi 2021–2022 Estephan siirtyi vuoden mittaisella sopimuksella Tšekin Extraligan HC Litvínoviin. Hän oli joukkueen paras pistemies ja syöttäjä tehoilla 18+30=48, joilla Estephan jakoi koko liigan pistepörssin seitsemännen sijan HK Hradec Královén Ahti Oksasen ja HC Třinecin Martin Růžičkan kanssa. Huhtikuussa 2022 hän teki Litvínovin kanssa vuoden mittaisen jatkosopimuksen. Kaudella 2022–2023 Estephan oli tehoilla 12+23=35 joukkueen toiseksi paras pistemies Šimon Stránskýn jälkeen.

Estephan siirtyi kaudeksi 2023–2024 vuoden mittaisella sopimuksella SM-liigajoukkue JYPiin. Hän ehti pelata siellä kahdeksan ottelua tehden kaksi maalia, kunnes Estephan lopulta putosi joukkueen kokoonpanosta. lLokakuussa 2023 hänen sopimuksensa JYPin kanssa purettiin yhteisymmärryksessä. Jo samana päivänä Estephanin vahvistettiin palaavan Tšekin Extraligaan ja siirtyvän kaksivuotisella sopimuksella HK Hradec Královéen.

### Maajoukkueura

Estephan edusti Canada Pacificin joukkuetta World U-17 Hockey Challengessa tammikuussa 2014, jolloin hän voitti hopeaa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | Lethbridge Hurricanes | WHL | 3 | 1 | 0 | 1 | 0 | – | – | – | – | – |
| 2013–2014 | Lethbridge Hurricanes | WHL | 64 | 12 | 12 | 24 | 18 | – | – | – | – | – |
| 2014–2015 | Lethbridge Hurricanes | WHL | 64 | 23 | 28 | 51 | 18 | – | – | – | – | – |
| 2015–2016 | Lethbridge Hurricanes **(A)** | WHL | 59 | 30 | 44 | 74 | 12 | 5 | 2 | 2 | 4 | 4 |
|  | Rochester Americans | AHL | 6 | 1 | 0 | 1 | 0 | – | – | – | – | – |
| 2016–2017 | Lethbridge Hurricanes **(A)** | WHL | 68 | 35 | 54 | 89 | 39 | 18 | 11 | 13 | 24 | 8 |
| 2017–2018 | Lethbridge Hurricanes **(C)** | WHL | 39 | 18 | 40 | 58 | 14 | – | – | – | – | – |
|  | Swift Current Broncos | WHL | 30 | 12 | 16 | 28 | 8 | 26 | 13 | 10 | 23 | 12 |
|  | Swift Current Broncos | M-Cup | – | – | – | – | – | 3 | 3 | 3 | 6 | 0 |
| 2018–2019 | Toronto Marlies | AHL | 3 | 0 | 1 | 1 | 2 | – | – | – | – | – |
|  | Newfoundland Growlers | ECHL | 69 | 20 | 33 | 53 | 22 | 23 | 9 | 15 | 24 | 6 |
| 2019–2020 | Toronto Marlies | AHL | 8 | 1 | 1 | 2 | 0 | – | – | – | – | – |
|  | Newfoundland Growlers | ECHL | 44 | 18 | 34 | 52 | 13 | – | – | – | – | – |
| 2020–2021 | Stockton Heat | AHL | 19 | 2 | 5 | 7 | 2 | – | – | – | – | – |
|  | Kansas City Mavericks | ECHL | 40 | 13 | 31 | 44 | 12 | – | – | – | – | – |
| 2021–2022 | HC Litvínov | ČEL | 56 | 18 | 30 | 48 | 10 | – | – | – | – | – |
| 2022–2023 | HC Litvínov | ČEL | 50 | 12 | 23 | 35 | 10 | 3 | 0 | 0 | 0 | 0 |
| 2023–2024 | JYP | SM-liiga | 8 | 2 | 0 | 2 | 2 | – | – | – | – | – |
|  | HK Hradec Králové | ČEL |  |  |  |  |  |  |  |  |  |  |
| 2 kautta | yhteensä | ČEL | 106 | 30 | 53 | 83 | 20 | 3 | 0 | 0 | 0 | 0 |
| 4 kautta | yhteensä | AHL | 36 | 4 | 7 | 11 | 4 | – | – | – | – | – |
| 1 kausi | yhteensä | SM-liiga | 8 | 2 | 0 | 2 | 2 | – | – | – | – | – |
| 3 kautta | yhteensä | ECHL | 153 | 51 | 98 | 149 | 47 | 23 | 9 | 15 | 24 | 6 |

Lähteet
-------

* Giorgio Estephan The Internet Hockey Databasessa (englanniksi)
* Giorgio Estephan Eurohockey-sivustolla (englanniksi)
* Giorgio Estephan *Elite Prospects*. Everysport Media Group AB.  (englanniksi)

### Viitteet

1. 1 2  MAVERICKS SIGN FORMER SABRES DRAFT PICK GIORGIO ESTEPHAN *kcmavericks.com*.  4.11.2020. INDEPENDENCE, Mo.:  Kansas City Mavericks. Viitattu 17.8.2023. (englanniksi)
2. 1 2 3 4 5 6 7 8 9  Giorgio Estephan *Elite Prospects*. Everysport Media Group AB.  (englanniksi)
3. ↑  Elite Prospects - AMHL Stats 2012-2023 *eliteprospects.com*. Everysport Media Group AB. Viitattu 17.8.2023. (englanniksi)
4. ↑  Elite Prospects - Lethbridge Hurricanes *eliteprospects.com*. Everysport Media Group AB. Viitattu 17.8.2023. (englanniksi)
5. ↑  Elite Prospects - Lethbridge Hurricanes *eliteprospects.com*. Everysport Media Group AB. Viitattu 17.8.2023. (englanniksi)
6. ↑  Rochester Americans on X *twitter.com*.  4.4.2016. Rochester Hockey, LLC. Viitattu 17.8.2023. (englanniksi)
7. ↑  Elite Prospects - Lethbridge Hurricanes *eliteprospects.com*. Everysport Media Group AB. Viitattu 17.8.2023. (englanniksi)
8. ↑  Broncos, Hurricanes make blockbuster trade *scbroncos.com*.  9.1.2018. Swift Current, SK:  Swift Current Broncos. Viitattu 17.8.2023. (englanniksi)
9. ↑  Lethbridge Hurricanes at Swift Current Broncos - Saturday, April 21, 2018 *chl.ca*.  21.4.2018. Canadian Hockey League. Viitattu 17.8.2023. (englanniksi)
10. ↑  Giorgio Estephan Official WHL Profile and Stats *chl.ca*. Canadian Hockey League. Viitattu 17.8.2023. (englanniksi)
11. ↑  Everett Silvertips at Swift Current Broncos - Sunday, May 13, 2018 *chl.ca*.  13.5.2018. Canadian Hockey League. Viitattu 17.8.2023. (englanniksi)
12. ↑  Marlies Sign Seven Players *marlies.ca*.  3.7.2018. Toronto Marlies.  Arkistoitu 17.8.2023. Viitattu 17.8.2023. (englanniksi)
13. ↑  Toronto Maple Leafs 2018 Training Camp Roster (pdf) *cms.nhl.bamgrid.com*. Toronto Maple Leafs. Viitattu 17.8.2023. (englanniksi)
14. ↑  Elite Prospects - Newfoundland Growlers *eliteprospects.com*. Everysport Media Group AB. Viitattu 17.8.2023. (englanniksi)
15. ↑  Elite Prospects - ECHL Stats 2018-2019 *eliteprospects.com*. Everysport Media Group AB. Viitattu 17.8.2023. (englanniksi)
16. ↑  Game Center *echl.com*.  5.6.2019. ECHL Inc.  Arkistoitu 17.8.2023. Viitattu 17.8.2023. (englanniksi)
17. ↑  Marlies Re-Sign Three Players *marlies.ca*.  9.7.2019. Toronto Marlies.  Arkistoitu 17.8.2023. Viitattu 17.8.2023. (englanniksi)
18. ↑  Maple Leafs Announce 2019 Training Camp Roster *nhl.com/mapleleafs*.  12.9.2019. Toronto Maple Leafs. Viitattu 17.8.2023. (englanniksi)
19. ↑  Elite Prospects - Newfoundland Growlers *eliteprospects.com*. Everysport Media Group AB. Viitattu 17.8.2023. (englanniksi)
20. ↑  ROSTER UPDATES *twitter.com*.  12.2.2021. Calgary Sports and Entertainment Corporation. Viitattu 17.8.2023. (englanniksi)
21. ↑  Guess who's back! *instagram.com*.  1.5.2021. Kansas City Mavericks. Viitattu 17.8.2023. (englanniksi)
22. ↑  Verva získala posilu do útoku. Přichází kanadský útočník Giorgio Estephan *hcverva.cz*.  10.8.2021. HC VERVA Litvínov, a.s. Viitattu 17.8.2023. (tšekiksi)
23. ↑  Elite Prospects - Czechia Stats 2011-2012 *eliteprospects.com*. Everysport Media Group AB. Viitattu 17.8.2023. (englanniksi)
24. ↑  Verva udržela svého nejproduktivnějšího hráče *hcverva.cz*.  17.4.2022. HC VERVA Litvínov, a.s. Viitattu 17.8.2023. (tšekiksi)
25. ↑  Elite Prospects - HC Litvínov *eliteprospects.com*. Everysport Media Group AB. Viitattu 17.8.2023. (englanniksi)
26. ↑  Giorgio Estephan ja Nicholas Welsh täydentävät juhlakauden joukkueen *jypliiga.fi*.  14.6.2023. JYP Jyväskylä Oy. Viitattu 17.8.2023.
27. ↑  Giorgio Estephanin sopimus on purettu *jypliiga.fi*.  19.10.2023. JYP Jyväskylä Oy. Viitattu 20.10.2023.
28. ↑  Nyman, Juhana: JYP näytti ovea huippuhankinnalleen – uusi seura lataa kovat odotukset *MTVuutiset.fi*.  19.10.2023. Telia Company AB. Viitattu 20.10.2023.